
ประกาศสภาองค์การบริหารส่วนตำบลแม่เจ้าอยู่หัว
เรื่อง  ผลการประชุมสภาองค์การบริหารส่วนตำบลแม่เจ้าอยู่หัว
สมัยสามัญ สมัยที่ ๔ ครั้งที่ ๑/ ๒๕๕๔ 
.........................................................................................

 

ตามที่สภาองค์การบริหารส่วนตำบลแม่เจ้าอยู่หัว ได้กำหนดให้มีการประชุมสภาองค์การบริหารส่วนตำบลแม่เจ้าอยู่หัว สมัยสามัญ สมัยที่ ๔ ครั้งที่ ๑ ประจำปี ๒๕๕๔ เมื่อวันที่     ๑๕ พฤศจิกายน ๒๕๕๔  เวลา ๑๐.๐๐ น. ณ ห้องประชุมสภาองค์การบริหารส่วนตำบลแม่เจ้าอยู่หัว เพื่อพิจารณากำหนดสมัยประชุมสภาสมัยแรก ประจำปี ๒๕๕๕ นั้น


บัดนี้  การประชุมสภาองค์การบริหารส่วนตำบลแม่เจ้าอยู่หัวได้แล้วเสร็จ  องค์การบริหารส่วนตำบลแม่เจ้าอยู่หัว จึงขอประกาศผลการประชุมดังกล่าว เพื่อให้ประชาชนผู้สนใจได้รับทราบข้อมูลข่าวสารของราชการตามพระราชบัญญัติข้อมูลข่าวสารทางราชการ พ.ศ. ๒๕๔๐       และพระราชกฤษฎีกาว่าด้วยหลักเกณฑ์ และวิธีการบริหารจัดการบ้านเมืองที่ดี พ.ศ. ๒๕๔๖ รายละเอียดปรากฏตามเอกสารแนบท้ายประกาศฉบับนี้


จึงประกาศมาให้ทราบโดยทั่วกัน



ประกาศ ณ วันที่ ๒๓ เดือน ธันวาคม พ.ศ. ๒๕๕๔ 

(นายภักดี    ม้าแก้ว)
ประธานสภาองค์การบริหารส่วนตำบลแม่เจ้าอยู่หัว
ผลการประชุมสภา อบต.
รายงานการประชุมสภาองค์การบริหารส่วนตำบลแม่เจ้าอยู่หัว
สมัยประชุมสามัญ  สมัยที่ ๔ ครั้งที่  ๑ / ๒๕๕๔
วันที่ ๑๕ พฤศจิกายน ๒๕๕๔  เวลา ๑๐.๐๐ น.
ณ ห้องประชุมสภาองค์การบริหารส่วนตำบลแม่เจ้าอยู่หัว

ผู้มาประชุม
	ที่
	ชื่อ - สกุล
	ตำแหน่ง
	ลายมือชื่อ
	หมายเหตุ

	๑
	นายภักดี   ม้าแก้ว
	ประธานสภา ฯ
	ภักดี   ม้าแก้ว
	

	๒
	นายสนชัย   จงไกรจักร์
	รองประธานสภา ฯ 
	สนชัย   จงไกรจักร์
	

	๓
	นายถาวร   คำนวณ
	สมาชิกสภา ฯ หมู่ที่ ๑
	ถาวร   คำนวณ
	

	๔
	นายสาธิต   โสมจันทร์
	สมาชิกสภา ฯ หมู่ที่ ๒
	สาธิต   โสมจันทร์
	

	๕
	นายสนั่น   จงไกรจักร์
	สมาชิกสภา ฯ  หมู่ที่ ๒
	-
	

	๖
	นายเชวง   เขียวบม
	สมาชิกสภา ฯ  หมู่ที่ ๓
	-
	

	๗
	นายณรงค์   ถาวรนุวงศ์
	สมาชิกสภา ฯ  หมู่ที่ ๓
	ณรงค์   ถาวรนุวงศ์
	

	๘
	นายจรัญ   หนูทอง
	สมาชิกสภา ฯ  หมู่ที่ ๔
	จรัญ   หนูทอง
	

	๙
	นายบุญสาร   ไกรทิพย์
	สมาชิกสภา ฯ  หมู่ที่๔
	บุญสาร   ไกรทิพย์
	

	๑๐
	นายชัยยา   กลางบน
	สมาชิกสภา ฯ  หมู่ที่ ๕
	ชัยยา   กลางบน
	

	๑๑
	นายเจริญ  ทองเกลี้ยง
	สมาชิกสภา ฯ  หมู่ที่ ๖
	เจริญ ทองเกลี้ยง
	

	๑๒
	นายศรายุธ   สุขศรี
	สมาชิกสภา ฯ  หมู่ที่ ๖
	ศรายุธ   สุขศรี
	

	๑๓
	นายปรีชา   เดชสุทธิ์
	สมาชิกสภา ฯ  หมู่ที่ ๗
	ปรีชา   เดชสุทธิ์
	

	๑๔
	นายบัญชา   ชัยเรือง
	สมาชิกสภา ฯ  หมู่ที่ ๗
	บัญชา   ชัยเรือง
	

	๑๕
	นายธีรชัย   หนูทอง
	สมาชิกสภา ฯ  หมู่ที่ ๘
	ธีรชัย   หนูทอง
	

	      ๑๖  
	นายอดุลย์   หนูทอง
	สมาชิกสภา ฯ  หมู่ที่ ๘
	อดุลย์   หนูทอง
	

	      ๑๗
	นายสวัสดิ์   ชุมคง
	สมาชิกสภา ฯ  หมู่ที่ ๙
	สวัสดิ์   ชุมคง
	

	     ๑๘
	นายสมศักดิ์   สงสว่าง
	สมาชิกสภา ฯ  หมู่ที่ ๙
	สมศักดิ์   สงสว่าง
	

	    ๑๙
	นายอิ่น   มีแก้ว
	สมาชิกสภา ฯ  หมู่ที่ ๑๐
	อิ่น   มีแก้ว
	

	    ๒๐
	นางสายัณห์   ปิดชิด
	สมาชิกสภา ฯ  หมู่ที่ ๑๐
	สายัณห์   ปิดชิด
	

	๒๑
	นายชัยวัฒน์   สิทธิศักดิ์
	เลขานุการสภา ฯ
	ชัยวัฒน์  สิทธิศักดิ์
	


ผู้เข้าร่วมประชุม
	ที่
	ชื่อ - สกุล
	ตำแหน่ง
	ลายมือชื่อ
	หมายเหตุ

	๑
	นายบำเพ็ญ   เจียะรัตน์
	นายก  อบต.
	บำเพ็ญ   เจียะรัตน์
	

	๒
	นายไชยวุฒิ   แก้วเนิน
	รองนายก อบต. 
	ไชยวุฒิ   แก้วเนิน
	

	๓
	นายไชยา  สินธ์ทอง
	รองนายก อบต.
	ไชยา  สินธ์ทอง
	

	๔
	นายวุฒิชัย   ไกรทิพย์
	เลขานุการนายก อบต.
	วุฒิชัย   ไกรทิพย์
	


เริ่มประชุมเวลา  ๑๐.๐๐  น.
	ระเบียบวาระที่ ๑
	- เรื่องที่ประธานแจ้งให้ที่ประชุมทราบ

	
	๑.๑ เรื่องการรายงานผลการดำเนินงานในรอบปีงบประมาณ พ.ศ. ๒๕๕๔ (รายละเอียดตามเอกสารที่ได้แจกให้)
๒.๒ เรื่องแผนดำเนินงานประจำปีงบประมาณ พ.ศ. ๒๕๕๕ ที่ นศ ๘๐๓๐๑/ว ๑๔๐ ลงวันที่ ๑๔ พฤศจิกายน ๒๕๕๔ จากนายก อบต. ถึงประธานสภา
๒.๓ เรื่องการปรับอัตราเงินเดือนและค่าตอบแทนผู้บริหารและสมาชิกสภาอบต. ตามหนังสือ ที่ นศ ๐๐๓๗.๔/ ว ๖๗๒ ลงวันที่ ๓ ตุลาคม ๒๕๕๔ 

	นายภักดี ม้าแก้ว
ประธานสภา อบต.
	- เนื่องจาก อบต.แม่เจ้าอยู่หัวเรามีเจ้าหน้าที่มาใหม่ คือตำแหน่งเจ้าพนักงานธุรการ สำนักงานปลัด อบต. แทนคนเดิมที่ขอย้ายกลับภูมิลำเนาคือจังหวัดพิษณุโลก ขอเชิญเจ้าพนักงานธุรการรายงานตัว ขอเชิญครับ

	นางสาวมณีรัตน์  สินหอยราก
เจ้าพนักงานธุรการ
	- เรียนประธานสภา สมาชิก อบต.และนายกอบต. ดิฉันชื่อ นางสาวมณีรัตน์   สินหอยราก ตำแหน่งเจ้าพนักงานพัสดุ บ้านอยู่ในเขตเทศบาลเชียรใหญ่ ย้ายมาจาก องค์การบริหารส่วนตำบลบางเตย จังหวัดพังงา ตำแหน่งเจ้าพนักงานพัสดุ มาเป็น เจ้าพนักงานธุรการ๒ ของสำนักงานปลัดฯ ถ้ามีอะไรให้รับใช้ก็ขอให้ บอกค่ะ

	นายภักดี  ม้าแก้ว
ประธานสภา อบต.
	- ต่อไปผมจะเข้าในระเบียบวาระที่ ๒ 


	ระเบียบวาระที่ ๒ 
	- เรื่องรับรองรายงานการประชุมครั้งที่ แล้ว คือการประชุมสภาสมัยวิสามัญสมัยที่ ๒ ครั้งที่ ๑/๒๕๕๔ ในวันที่ ๗ กันยายน ๒๕๕๔และรายงานการประชุมสภาสมัยวิสามัญสมัยที่ ๒ ครั้งที่ ๒ / ๒๕๕๔ รวมแล้ว ๒ ครั้งนะครับ ให้ท่านสมาชิกเปิดดูนะครับ ว่ามีข้อใดสงสัย หรือแก้ไขตรงไหนก็ขอเชิญครับ   ถ้าสมาชิกไม่มีอะไรแก้ไข ก็ถือว่าสมาชิกรับรองรายงานการประชุมทั้ง ๒ ครั้งที่ผ่านมานะครับ

	ระเบียบวาระที่ ๓
	- เรื่องเสนอเพื่อพิจารณา

	
	๓.๑ เรื่องพิจารณากำหนดสมัยประชุมสามัญสมัยแรก ประจำปี พ.ศ.๒๕๕๕

	นายภักดี   ม้าแก้ว
ประธานสภา อบต.
	- ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. ๒๕๔๗ ในหมวด ๑ ประธานสภาท้องถิ่น รอง และเลขานุการสภาท้องถิ่น ในข้อ ๑๑ (๓) ให้สภา อบต.กำหนดว่าปีนั้นจะมีสมัยประชุมสภาสามัญประจำปี กี่สมัย แต่ละสมัยในปีนั้นจะเริ่มเมื่อใด แต่ละสมัยนั้นมีกำหนดกี่วัน กับให้กำหนดวันเริ่มประชุมสมัยประชุมสามัญประจำปีของปีถัดไป และมีกำหนดกี่วันครับ และที่เราต้องกำหนดคือในปี พ.ศ. ๒๕๕๕ เราจะกำหนดสมัยประชุมสมัยสามัญสมัยแรกในเดือนใดและมีเวลาประชุมกี่วันนะครับ คือกำหนดสมัยแรกนะครับ         ท่านสมาชิกคงจะเข้าใจและที่จะกำหนดว่ามีการประชุมในปี ๒๕๕๕ มีกี่สมัย   เราค่อยไปพิจารณาในการประชุมสมัยแรกของปี พ.ศ. ๒๕๕๕ นะครับ        เชิญสมาชิกเสนอครับ

	นายสวัสดิ์    ชุมคง
ส.อบต.หมู่ที่ ๙
	- ผมขอเสนอให้สมัยแรกในปี ๒๕๕๕ ให้สมัยแรกคือ วันที่ ๑ กุมภาพันธ์ – ๑๕ กุมภาพันธ์ ๒๕๕๕ ครับ

	นายภักดี   ม้าแก้ว
ประธานสภา อบต.
	- ท่านอื่นมีหรือไม่ครับ


	นายธีรชัย  หนูทอง
ส.อบต.หมู่ที่ ๘
	- ตามที่ผมเข้าใจคือเดือนสิงหาคม เป็นสมัยประชุมสุดท้ายของปี ๒๕๕๔         ใช่หรือไม่ คือปีหนึ่งให้มี ๔ สมัยแต่ไม่เกิน ๔ สมัย แต่เรากำหนดสมัยแรกกุมภาพันธ์และก็สิงหาคมจะเป็นการประชุมครั้งสุดท้าย

	นายชัยวัฒน์  สิทธิศักดิ์
ปลัด อบต.
	- การกำหนดสมัยประชุมของสภาให้นับตามปีปฏิทินคือปีหนึ่งให้มีการประชุมสามัญไม่น้อยกว่า ๒ สมัย แต่ไม่เกิน ๔ สมัย เช่น วันนี้ เรากำหนด ๑ กุมภาพันธ์ – ๑๕ กุมภาพันธ์ ๒๕๕๕ เป็นสมัยแล้วและเมื่อเราประชุมสมัยแรกปี ๒๕๕๕  ในเดือนกุมภาพันธ์ ๒๕๕๕ เราก็ต้องกำหนดว่ามีกี่สมัย ในเดือนไหนบ้าง เช่นวันนี้เป็นการประชุมสภา สมัยที่ ๔ ของปี ๒๕๕๔ นะครับ

	นายภักดี   ม้าแก้ว
ประธานสภา อบต.
	- สมาชิกท่านใดจะเสนออีก ถ้าไม่มีก็เอาตามที่ นายสวัสดิ์   ชุมคง ส.อบต.      หมู่ที่ ๙ เสนอ สมัยประชุมสามัญสมัยแรกของปี พ.ศ. ๒๕๕๕ ในวันที่            ๑ กุมภาพันธ์ – ๑๕ กุมภาพันธ์ ๒๕๕๕ นะครับ โดยไม่ต้องขอมตินะครับ  ต่อไปผมจะเข้าวาระที่ ๔ เรื่องอื่นๆ

	ระเบียบวาระที่ ๔
	- เรื่องอื่นๆ

	นายภักดี   ม้าแก้ว
ประธานสภา อบต.
	- ในวาระที่ ๔ เรื่องอื่นๆ สมาชิกท่านใดจะสอบถามหรือแจ้งความประสงค์   ความเดือดร้อนของหมู่บ้านก็ขอเชิญครับ

	นายณรงค์  ถาวรนุวงศ์
ส.อบต.หมู่ที่ ๓
	- ในวาระอื่นๆ ผมขอฝากฝ่ายบริหารคือภายในพื้นที่ หมู่ที่ ๓ หมู่ที่ ๙ ได้รับผลกระทบจากโรงงานผลิตน้ำมันปาล์มส่งกลิ่นเหม็น ตอนนี้ชาวบ้านเป็นห่วง    ให้ฝ่ายบริหารตรวจสอบการผลิตของโรงงานด้วยครับ ขอบคุณครับ

	นายจรัญ   หนูทอง
ส.อบต.หมู่ที่ ๔
	- ในสมัยประชุมครั้งที่ผ่านมาผมให้ฝ่ายบริหารแจ้งความเรื่องของหาย และมาแจ้งต่อสภา แต่บริหารก็ไม่ได้แจ้งสภา แล้วจะให้สมาชิกทำอย่างไร ถ้าบริหาร   ไม่ดำเนินการผมจะดำเนินการแจ้งความเอาผิดกับผู้บริหารเองนะครับ

	นายสมศักดิ์  สงสว่าง 
ส.อบต.หมู่ที่ ๙
	- ผมมีเรื่อง ๓-๔ เรื่องแจ้งกับผู้บริหาร
๑. ผลกระทบจากฝนตกน้ำท่วมขังตั้งแต่วันที่ ๑ พฤศจิกายน ๒๕๕๔ ผมก็ไม่อยู่ในพื้นที่แต่สมาชิกอีกท่านคือคุณสวัสดิ์  ชุมคง ก็ได้ทำหนังสือต่อท่านนายกแล้วนะครับ มีปัญหา ๒ จุด จุดแรกที่สายบางดี-ชลประทาน น้ำท่วมขังผู้ได้รับความเดือดร้อน ๔-๕ ครัวเรือน แต่ทาง อบต.แก้ไขปัญหาล่าช้ามาก ผมก็ให้แรงงานคนขุด และขณะนี้ก็ยังไมได้ฝังท่อระบายน้ำ แต่คนเดือดร้อนคือผู้สัญจรไปมาไม่สามารถใช้รถได้ และอีกจุดหนึ่งนะครับ คือถนนสายบางดีช่วง ๒ ผู้เดือดร้อนก็คือนายเชย กองทอง ก็มีการกีดกันท่อระบายน้ำ ผมก็ได้เอารถมาขุดเอาน้ำออกก่อนแต่ก็ยังไม่ฝังท่อ เพราะเหตุการณ์เกิดตั้งแต่วันที่ ๑ มาถึงวันนี้ วันที่ ๑๕ แล้ว ที่ผมพูดเพราะการแก้ปัญหาของผู้บริหารล่าช้าทำให้ชาวบ้านเขาเดือดร้อน 

	
	๒. เรื่องโรงงานปาล์มส่งกลิ่นเหม็นมากหลายหมู่บ้าน และยังไปทางฝั่งตำบลการะเกดด้วย  ผมไม่ทราบว่า อบต. เราจะสามารถเข้าตรวจสอบโรงงานได้หรือไม่ ถ้าได้ อบต.ต้องเข้าไปตรวจสอบและให้เขาแก้ปัญหาเรื่องกลิ่น และอยากทราบว่าสามารถร้องเรียนหน่วยงานไหนบ้างที่จะมาแก้ไขปัญหาตรงนี้ผมอยากทราบ เพราะก่อนหน้าที่เขาจะก่อสร้างทางโรงงานก็ได้มาชี้แจงต่อสภา และได้พาสมาชิกและชาวบ้านไปดูงานการผลิตที่จังหวัดสงขลาแล้วว่าไม่มีกลิ่น ให้ฝ่ายบริหารเข้าดำเนินการแก้ไขปัญหาตรงนั้นด้วยนะครับู

	
	๓. ผมได้ข่าวออกมาว่า งบประมาณ ปี ๒๕๕๕ ทางรัฐบาลจะตัดงบประมาณ ๑๐% ผมอยากจะถามผู้บริหารว่าเป็นเรื่องจริงหรือไม่ ถ้าจริงงบ อบต.           มีผลกระทบแน่นอน ผมอยากเรียนถาม

	
	๔. เรื่องภัยพิบัติจากธรรมชาติ เรื่องน้ำท่วม ผมไม่แน่ใจว่าเวลาเกิดปัญหา ทางฝ่ายบริหารได้เตรียมแผนการไว้แล้วหรือยัง เพื่อเตรียมความพร้อม

	
	๕. และเรื่องซ่อมแซมเสียงตามสาย ให้ช่างช่วยซ่อมแซมให้ด้วยและขอขอบคุณท่านนายก ที่ได้ซ่อมแซมความเสียหายของศาลาประชุมของหมู่บ้าน

	นายภักดี  ม้าแก้ว
ประธานสภา อบต.
	- ขอขอบคุณสมาชิกหมู่ที่ ๙ ที่ได้แจ้งถึงความเดือดร้อนของราษฎรในหมู่บ้าน ผมคิดว่าหมู่อื่นๆก็มีปัญหาเช่นกัน และช่วงนี้ก็เข้าหน้าฝนก็ต้องเตรียมความพร้อม ผมเชื่อว่าท่านผู้บริหารคงจะเตรียมการและมีแผนรองรับอยู่แล้วนะครับ ขอเชิญสมาชิกท่านอื่นครับ

	นายเจริญ   ทองเกลี้ยง
ส.อบต.หมู่ที่ ๖
	- ผมมีเรื่องฝากผู้บริหารหลายๆเรื่องครับ คือเรื่องเตรียมความพร้อมในการป้องกันและแก้ไขปัญหาน้ำท่วมและน้ำท่วมหนักใน ๔ หมู่คือ หมู่ที่ ๑ หมู่ที่ ๒ หมู่ที่ ๕ หมู่ที่ ๖ จะเกิดปัญหาก่อนหมู่อื่นๆ ผมคิดว่าการจัดซื้อข้าวสารอาหาร ผมคิดว่า อบต.เราควรจะเข้าไปแก้ปัญหาก่อนที่จะรอให้หน่วยงานอื่นเข้ามาช่วย เช่นการซื้ออาหารให้ผู้ที่เดือดร้อนก่อน แล้วค่อยให้หมู่อื่นที่ยังไม่เดือดร้อน ถ้าไม่พอก็ขอไปหน่วยงานอื่นๆ และการช่วยเหลือความเดือดร้อนเราต้องร่วมกับฝ่ายปกครองคือกำนัน ผู้ใหญ่บ้านมาร่วมกันดำเนินการเพื่อไม่ให้เกิดความซ้ำซ้อนว่าหมู่นี้ได้มากหมู่นี้ได้น้อย จะได้ไม่เกิดความขัดแย้งกันนะครับ แต่ให้ผู้ที่เดือดร้อนก่อน และเรื่องการขุดคลองน้ำหลายสายมีวัชพืชในคลอง ผมอยากให้ประสานกับชลประทานทำการกำจัดวัชพืช หรือขุดลอกคูคลองเพื่อเตรียมการแก้ปัญหาน้ำท่วมนะครับ เพื่อระบายน้ำได้รวดเร็ว และโรงงานปาล์มน้ำมันมีปัญหา ก่อนสร้างโรงงานทางโรงงานก็ได้ชี้แจงและนำสมาชิกไปดูโรงงานต้นแบบแล้ว แต่เมื่อมีปัญหาเรื่องกลิ่น ทางบริหารก็ต้องแจ้งให้ทางโรงงานดำเนินการปรับปรุงแก้ไข ปัญหาที่เกิดผมคิดว่าคงจะแก้ไขปัญหาได้ และการขึ้นทะเบียนเกษตรกรของหมู่ที่ ๖,๒ และ ๕,๑ ที่ไม่มีเอกสารสิทธิ ก็มีปัญหาในการขอจดขึ้นทะเบียนเกษตรกร ผมคิดว่าทาง อบต.น่าจะหาทางแก้ปัญหาแก่เกษตรกรเหล่านั้น ผมขอฝากฝ่ายบริหารไว้ด้วยครับ

	นายสาธิต  โสมจันทร์
ส.อบต.หมู่ที่ ๒
	- ผมมีปัญหา ๒-๓ เรื่องให้ทางบริหารช่วยแก้ไขปัญหาความเดือดร้อนให้กับพี่น้องประชาชน 
๑. เรื่องถนนชลประทาน – บางเนียน การสัญจรไปมาลำบากมาก เพราะถนนเป็นหลุมเป็นบ่อเยอะมาก และเมื่อก่อนชาวบ้านก็ดีใจว่าองค์การบริหารส่วนจังหวัดนครศรีธรรมราชจะมาทำถนนให้ แต่สิ้นปีงบประมาณแล้วก็ยังไม่เห็นมาทำ อยากให้ฝ่ายบริหารช่วยแก้ไขปัญหาด้วยนะครับ

	นายปรีชา  เดชสุทธิ์
ส.อบต.หมู่ที่ ๗
	- ผมขอฝากท่านประธานสภา ไปถึงท่านนายก อบต.เรื่องความเดือดร้อนของชาวบ้าน การสัญจรไปมา ผมได้ทำหนังสือมาแล้วซ่อมแซมหลุมบ่อ หลังโรงเรียนวัดบ่อล้อ และน้ำท่วมถนน ผมขอฝากท่านนายกด้วยนะครับ และอีกเรื่องก็คือเรื่องไฟฟ้าสาธารณะ ทางไฟฟ้าได้ติดตั้งหลอดไฟฟ้าแล้ว และผ่านมา ๒ เดือนแล้วยังไม่ได้ติดมิเตอร์จ่ายไฟให้ ไม่ทราบว่ามีปัญหาอะไรอยู่ ขอให้เร่งไฟฟ้าด้วย

	นายบุญสาร  ไกรทิพย์
ส.อบต.หมู่ที่ ๔
	- เรื่องซ่อมแซมถนนเป็นหลุมเป็นบ่อ ในหมู่บ้านบ่อล้อพัฒนาได้งบประมาณ     ๕ หมื่นบาท แต่ไม่ได้ดำเนินการเลย และเรื่องไฟฟ้า ๒ จุด ข้างถังประปา และข้างบ้านคน และเรื่องทางระบายน้ำเพราะน้ำจากหมู่ที่ ๗ ไหลลงไปยังหมู่ที่ ๔ และจะไปขังอยู่หมู่ที่ ๔ ขอให้ผู้บริหารดำเนินการแก้ไขปัญหาให้ด้วย

	นายชัยยา   กลางบน
ส.อบต.หมู่ที่ ๕
	- ผมขอฝากประธานในเรื่องการจัดเก็บภาษีและรายได้ของ อบต.ให้ได้ ๑๐๐% และฝากฝ่ายบริหารในการจัดเก็บภาษีให้ลงประชาสัมพันธ์ในพื้นที่ ถ้าเราเก็บได้ ๑๐๐% การดำเนินการพัฒนาหมู่บ้านก็ได้เพิ่มมากขึ้น ผมขอฝากด้วย เช่นของต่างประเทศเขาต้องได้รายได้มาก่อน แล้วจึงนำมาจ่ายหรือพัฒนา และด้านสวัสดิการชุมชนของตำบลผมว่าน่าจะดำเนินการได้ในช่วงนี้คณะกรรมการและเงินทุนมีอยู่แล้ว ๑ แสนบาท แต่ไม่ได้ดำเนินการอะไรแล้วและไม่ขับเคลื่อนถึงหมู่บ้าน ผมจึงขอฝากเรื่องนี้ไว้ด้วยครับ และเรื่องที่ผมขอขอบคุณสมาชิกที่ได้อนุมัติทุนการศึกษาปริญญาตรีหลักสูตรรัฐประศาสนศาสตร์ด้านการบริหารภาครัฐก็ยังเวลา ๖ เดือนกว่าจะจบ และผมได้ฝึกงานใน อบต.แม่เจ้าอยู่หัว และผมได้รับมอบหมายจากนายกให้ระเบียบเกี่ยวกับการจัดสรรทุ่งสงวนเลี้ยงสัตว์หมู่ที่ ๖ ว่ามีวิธีใดบ้างที่จะจัดสรรให้ชาวบ้านได้ ผมก็ได้ไปประสานที่ดินอำเภอก็ได้ระเบียบมาบ้างในบางส่วน แต่ระเบียบตัวจริงทางที่ดินเขาจะจัดส่งมาให้ภายหลัง และมีตัวอย่างหลายหมู่บ้านแล้วที่ได้ออกโฉนดที่ดินชุมชนแล้วนะครับ ที่ดินสาธารณะทุ่งเลี้ยงสัตว์ทุ่งขวัญแก้วในหมู่ที่ ๖ และหมู่ที่ ๒ มีเนื้อที่ ๕,๐๐๐ ไร่ และออกโฉนดไปแล้ว ๓ แปลง ก็ประมาณ ๘๐๐ กว่าไร่ ที่เหลือก็มี ๓,๐๐๐ กว่าไร่ ที่ตรงนี้คือปัญหาหลักที่ออกโฉนดชุมชนให้กับชาวบ้านที่ตรงนี้และที่ อบต. ต้องดำเนินการสำรวจแนวเขตอยากขอฝากผู้บริหารให้ตั้งงบประมาณในปี ๒๕๕๖ เพื่อรังวัดพื้นที่ใหม่เพื่อดำเนินการออกโฉนดชุมชนต่อไปครับ

	นายสมศักดิ์  สงสว่าง
ส.อบต.หมู่ที่ ๙
	- ผมมีเรื่องที่จะให้ผู้บริหารรับทราบคือเรื่อง ซ่อมแซมถนนชำรุดที่เกิดจากการทำประปาน้ำดิบของผู้รับเหมาไปขุดถนนตัดเพื่อฝังท่อประปาน้ำดิบ การประชุมครั้งก่อนผมก็ได้นำมาเรียนท่านประธานผ่านไปยังผู้บริหาร เพื่อประสานกับผู้รับเหมาประปาน้ำดิบมาดำเนินการ ผ่านมา ๒ เดือนก็ยังไม่ได้รับการแก้ไขนะครับ ถนนสายบางดี – ชลประทาน คอนกรีตเยอะมีหลายหลุม และที่สายคอสะพานการะเกด รถก็ผ่านไม่ได้เพราะเขากำลังทำสะพานอยู่ มีรถใช้ถนนสายนั้นเยอะและมีหลุมเยอะชาวบ้านก็เอารถไปเกรดและเอาหินลงกันเอง
ไม่มีการบันทึก

	นายศรายุธ  สุขศรี
ส.อบต.หมู่ที่ ๖
	- ผมมีเรื่องที่จะฝากท่านประธานถึงนายกอบต. ก็เรื่องที่สาธารณะประโยชน์ทุ่งขวัญแก้ว ตามที่เกษตรอำเภอให้เกษตรกรไปขึ้นทะเบียนเกษตรกรเพื่อได้รับความเสียหายเมื่อเกิดอุทกภัย แต่พี่น้องหมู่ที่ ๖ ที่ปลูกปาล์ม ยางพารา ก็ไม่สามารถได้รับความช่วยเหลือได้ เนื่องจากไม่มีหลักฐานที่ดิน อย่างนั้นใช่ไหมครับ ผมขอฝากอีกครั้งว่าให้ท่านช่วยติดตามเรื่องนี้และให้เร็วที่สุด คือถ้าท่านนายกดำเนินการผมว่าเราน่าจะรู้หมดแล้ว แต่ท่านนายกบอกว่าให้ช่วยเตือนท่านด้วย เป็นระเบียบขอรัฐบาลที่ต้องเสียภาษีแล้วแต่ไม่รับการช่วยเหลือก็เป็นคนที่ลำบากมาลงทุนโดยใช้งบประมาณของตนเอง โดยไม่สามารถไปกู้ยืมเงินมาลงทุนได้ และเมื่อลงทุนไปแล้วเกิดความเสียหายทางราชการก็ไม่สามารถช่วยได้ เป็นเหตุที่ต้องดูแลโดยฝ่ายบริหาร อย่างที่สมาชิกหมู่ที่ ๕ ชี้แจง ผมคิดว่าทางที่ดิน เขาได้ให้ความคิดเห็นเพราะให้เป็นระเบียบมากกว่า ในคำว่าโฉนดชุมชนอยากพูดให้ชาวบ้านเขารู้ ความหมายของโฉนดชุมชนหมายความว่าอะไรต้องทำความเข้าใจตรงนี้ให้ถูกต้องด้วย แต่ถ้าให้ผู้อยู่ในพื้นที่เป็นผู้เช่าก็น่าจะพูดได้ เมื่อก่อนในสมัยอดีตนายกทักษิณที่มีนโยบายให้บุคคลที่อยู่ในประเทศไทยมีสิทธิครอบครองทรัพย์สิน ขนาดมีแผงขายของชำก็สามารถไปกู้ยืมเงินธนาคารได้ และชาวบ้านก็ทำประชาคมเห็นด้วยเพราะทุกคนต้องการมีหลักประกันว่าที่เขาอยู่ในที่สาธารณะนี้เมื่อเขาได้ตายไปก็ตกทอดไปยังลูกหลานต่อไปในอนาคต ถ้าเป็นการเช่า ชาวบ้านในหมู่ที่ ๖ ก็มีมติยินยอมตั้งแต่นั้นมาเรื่องก็เงียบหายไปเพราะหมดรัฐบาลทักษิณ เรื่องนี้เป็นเรื่องเดิมให้นายก ติดตามดำเนินการด้วย เรื่องที่ ๒ เรื่องเกี่ยวกับโรงงานแอสฟันซ์ เมื่อก่อนหมู่ที่ ๖ เดือดร้อนแต่ขณะนี้ผมเชื่อว่าเดือดร้อนทั้งตำบลแล้ว เวลาเขาทำงานเราจะเห็นเป็นละอองคล้ายควันไฟ พัดไปตามกระแสสม บางครั้งก็มาถึงศูนย์เด็กเล็กของ อบต. ผมคิดว่าเป็นภัยอันตรายต่อระบบการหายใจของเราแต่มากน้อยเท่าไรก็ไม่รู้ ผมขอให้ท่านนายก อบต.แก้ไขปัญหาตรงนี้ด้วยนะครับและอีกเรื่องก็คือ เรื่องบ่อขยะเวลาเกิดน้ำท่วมก็จะมีปัญหา เพราะไม่มีที่กันบริเวณ ถุงพลาสติกมันก็ลอยไปทั่ว ผมขอฝากให้ช่วยดำเนินการด้วย เพราะผมกลัวว่าของเสียที่ไปกับน้ำอาจจะทำให้ชาวบ้านเป็นโรคร้ายได้  และขณะนี้ที่ผมเห็นถังขยะตั้งอยู่ตามบ้านเรือนราษฎร ผมคิดว่าบางบ้านเขาไม่จำเป็นต้องใช้ถังขยะเพราะเขามีบริเวณที่สามารถกำจัดได้โดยวิธีขุดกลบ ถ้าสิ่งใดเผาได้ก็เผาเสีย เพราะเขามีบริเวณพื้นที่สามารถดำเนินการได้ และผู้บริหารเคยคิดบ้างหรือไม่ว่าปีหนึ่งๆค่าใช้จ่ายคนงานเก็บขยะและค่าน้ำมันเชื้อเพลิงในการบริการจัดเก็บมันคุ้มกันหรือไม่ในแต่ละปีนะครับ และปัญหาของหมู่ที่ ๖ ขณะนี้มีสุนัขจรจัดเพราะมาหากินที่บ่อขยะนั้นแหล่ะครับ พอไม่มีอะไรกินก็ไปกินไก่ของชาวบ้าน และก็เป็นอันตราย และอีกเรื่องที่ผมเป็นห่วงคือ เรื่องน้ำท่วมผมไม่ทราบแต่เราต้องเตรียมความพร้อม เพราะทางภาคเหนือ-อีสาน เกิดน้ำท่วม เราจะประชาสัมพันธ์ให้ประชาชนเตรียมความพร้อมและจะอพยพประชากรไปไว้ที่ตรงไหน คือเราต้องเตรียมความพร้อมเพราะงบประมาณของเราก็มีน้อยอยู่แล้ว ท่านนายกก็ต้องคิดไว้แล้วนะครับ และอีกเรื่องก็ก็เรื่องสวัสดิการตำบล คืองบประมาณ ๑ แสนบาทแต่ไม่ได้ดำเนินการ ตำบลอื่นเขาก็ได้ดำเนินการไปแล้วและประชาชนก็ได้รับผลประโยชน์ไปแล้วนะครับ ถ้าชุมชนมีความพร้อม มีระเบียบข้อบังคับ เขาจะดำเนินการอย่างนี้และเสนอมาให้นายกพิจารณา ถ้าเห็นว่าเหมาะสมและมีผลประโยชน์กับชุมชน เราก็น่าจะสนับสนุนให้เขาบริหารกันเองได้นะครับ แต่ถ้านายกทำได้ก็ดีนะครับ เรื่องที่ผมเสนอเป็นเรื่องที่นายกท่านควรจะกระทำ เพราะวาระเวลาก็ใกล้จะหมดในเดือนกันยายน ๒๕๕๕ แล้วนะครับ

	นายอดุลย์   หนูทอง
ส.อบต.หมู่ที่ ๘
	- ผมมี ๒-๓ เรื่อง เรื่องแรกก็คือปัญหาปากท้อง ในเดือนกันยายน ตุลาคม พฤศจิกายน เป็นฤดูปลูกข้าวแต่กลัวปัญหาเรื่องน้ำ แต่ตอนนี้คงจะไม่มีปัญหา แต่ที่มีปัญหาขณะนี้ก็คือ หอยเชอร์รี่ ให้อบต.ช่วยดำเนินการช่วยเหลือด้วย เราสมควรอนุรักษ์เรื่องการทำนาให้คงอยู่ตลอดไป และอีกเรื่องชาวบ้านเขาฝากมา ถนนสายท่าข้ามช้าง ที่อำเภอเอาลูกรังมาลงราคาแสนกว่าบาท ชาวบ้านเขาเดือดร้อน ตรงข้ามร้านบ่อล้อค้าไม้มีผู้รับเหมามาทำถนน เอาดินไปถมไม่ใส่ท่อระบายน้ำ ทำให้น้ำไม่สามารถไหลไปทางคลองได้ทำให้น้ำท่วมขังมาก ให้อบต.ประสานกับบริษัทด้วยนะครับ และเรื่องโรงงานปาล์มน้ำมัน เหม็นจริงๆ เหม็นจนแสบจมูก ผมจำได้ถ้ามีปัญหาอะไรทางบริษัทเขาบอกว่าจะรับผิดชอบ หรือเข้าตรวจสอบด้วยนะครับ เพราะชาวบ้านเดือดร้อนมาก ชาวบ้านกระทบหลายหมู่บ้าน เช่น หมู่ที่ ๙ หมู่ที่ ๓ หมู่ที่ ๘ ขอฝากด้วยครับ

	นายบำเพ็ญ   เจียะรัตน์
นายก อบต.
	- เรื่องโรงงานปาล์มหลายๆท่านก็เป็นห่วงตรงนี้ ผมเองก็ได้ร้องเรียนด้วยวาจา แต่เป็นหนังสือก็ไม่มี แต่ตรงนี้ก็สำคัญเพราะก่อให้เกิดปัญหาของประชาชน ซึ่งอบต.ก็ต้องรับผิดชอบอยู่แล้ว เช่นในบ่อล้อพัฒนา อบต.ก็ต้องเข้าไปดูแล และโรงโม่หินหมู่ที่ ๖ ถือว่าเป็นหน้าที่ของ อบต.อยู่แล้ว แต่ทราบมาว่าเขากำลังแก้ไขโดยต่อท่อให้สูงกว่าเดิมแต่ก็ไม่ได้ไปดูแล เพื่อให้เกิดประสิทธิภาพ เกี่ยวกับโรงงานปาล์ม ก็มอบหมายให้รองไชยวุฒิ แก้วเนิน กับท่านปลัด อบต. เพราะรู้ในระเบียบว่าจะดำเนินการอย่างไรนะครับ ก็จะให้เร่งดำเนินการในส่วนนี้นะครับ ตลอดถึงหมู่ที่ ๖ ด้วย และตามที่ ส.อบต.หมู่ที่ ๔ แจ้งว่ามีของหายก็จะตั้งคณะกรรมการขึ้นมาและดำเนินการตรวจสอบตรงนั้น ผู้ใดทำให้เสียหายก็ต้องมีการซื้อมาทดแทน เช่นยางรถขยะ  และหมู่ที่ ๙ น้ำท่วมขังในหมู่ที่ ๙ จริงๆแล้วมีพี่น้องของเราได้ไปสร้าง การเชื่อมทางสาธารณะ มันขึ้นกับแขวงการทางที่จริงแล้วการเชื่อมทางเขาต้องวางท่อระบายน้ำเพื่อไม่ให้เกิดน้ำท่วมขังขึ้น และตอนนี้ได้ให้ส่วนโยธาไปสำรวจและได้ติดต่อผู้รับจ้างและเร่งให้เร็วๆด้วย และก็ยังกำชับด้วยว่าถ้าครั้งต่อไปถ้าทำไม่ถูกต้องคือไม่ฝังท่อระบายน้ำ ทีหลังผู้ที่ดำเนินการก็ต้องแก้ไขปัญหาของตนเอง เช่นการสร้างทางเขาก็มีทางเบี่ยงทางสำรองชั่วคราว และที่มีปัญหาก็ หมู่ที่ ๒ หมู่ที่ ๑๐ หมู่ที่ ๔ หมู่ที่ ๘ ก็ได้ให้ช่างสำรวจว่าจะต้องวางท่อกี่จุดจุดละกี่ท่อ และตอนนี้ช่างก็ได้เสนอโครงการขึ้นมา และของอาจารย์เจริญ ทองเกลี้ยง ก็ฝากให้อบต. เตรียมความพร้อมในปัญหาอุทกภัย และทางอำเภอก็ให้สำรวจคูคลองที่ตื้นเขิน ผมก็ได้ติดต่อหน่วยงานที่เกี่ยวข้องให้มาดำเนินการไปแล้วครับ และปัญหาหมู่ที่ ๒ ถนนสายบางเนียน ต่อที่ อบจ.ยังไม่เข้าดำเนินการ และผมก็ทำหนังสือไปยัง อบจ.แล้ว แต่เขายังไม่ตอบกลับ เพราะงบประมาณสายนั้นก็เข้าในข้อบัญญัติของ อบจ.ในปีพ.ศ.๒๕๕๔ แล้วนะครับ ถ้าเขาไม่ดำเนินการก็ได้คุยคณะบริหารว่าจะเอารถเกรดไปเกรดหน้าดิน และตอนนี้จะเข้าหน้าฝน แต่ก็ต้องรอดู อบจ.ก่อน และในบ่อล้อพัฒนาที่สภาฯได้อนุมัติจ่ายขาดเงินสะสมไปซ่อมแซมหลุมบ่อ และที่ได้ประมาณการตั้งงบไว้ ๕ หมื่นบาท ทางสมาชิกมาบอกว่า งบประมาณน้อยหาผู้รับเหมาไม่ได้ก็ขอให้ทางบริหารเพิ่มงบประมาณเพิ่มเติมครับ ตรงนี้ก็ประสานกับช่างว่าเราจะให้งบเท่าไร ให้ช่างไปคำนวณมาใหม่  และมาดูระเบียบว่าเราสามารถจะโยกหรือโอนงบได้ หรือถ้าได้ก็ต้องดูว่าเอามาจากส่วนไหน ในเรื่องหมู่ที่ ๕ การจัดเก็บภาษีเราก็ต้องเร่งรัด และเรื่องค่าขยะในบ่อล้อพัฒนารู้ว่าไม่ค่อยจ่ายค่าบริการก็ขอฝากสมาชิก อบต.ด้วย และตอนนี้ปลัดก็ได้ดำเนินการไปแล้ว คือถ้าตรงไหนไม่จ่ายก็ไม่ให้ งดเก็บขยะก็ได้ดำเนินการไปแล้วหลายรายและถ้ายังไม่จ่ายก็คงจะยกถังขยะไปให้ผู้ที่เขาทำหนังสือขอมาเพื่อใช้บริการ เพื่อดำเนินการจัดเก็บให้ได้มากที่สุด และก็มาเรื่อง ส.อบต.หมู่ที่ ๖ นายศรายุธ  สุขศรี เรื่องขยะ กลัวว่าเวลาน้ำท่วมแน่นอนขยะก็ต้องลอยไปกับน้ำก็ได้หารือช่างว่าเราต้องตั้งคันยกระดับขึ้นมาว่าจะแก้ปัญหาได้หรือไม่ และก็ดูงบประมาณจะเอามาจากตรงไหน เพราะเรื่องนี้ก็น่าเป็นห่วงและเร่งด่วน  ฝากไปรองไชยวุฒิ  แก้วเนินที่รับผิดชอบ ส่วนเรื่องสวัสดิการตำบลเราก็ไม่ได้ดำเนินการต่อเนื่องครั้งก่อนเราก็ได้ตั้งกรรมการขึ้นมาแล้วก็หาย ผมคิดว่าเราน่าจะเรียกประชุมกรรมการก่อตั้งครั้งนั้นใหม่ น่าจะดีตรงนี้ก็จะหารือกันอีกครั้งนะครับ ออกกันมาอย่างไรก็ค่อยว่าในคณะกรรมการกันต่อไป เรียนท่านประธานอีกครั้งหนึ่งว่าตามที่สมาชิกได้ฝากเสนอฝ่ายบริหาร ไม่ทราบว่าจะครบหรือขาดตกไปตรงไหนบ้าง ก็อย่างน้อยเราก็ได้พูดคุยและได้นำไปแก้ปัญหากันต่อไป ไม่ทราบว่าท่านใดมีอะไรเพิ่มเติมบ้างครับ ขอขอบคุณครับ

	นายอิ่น  มีแก้ว
ส.อบต.หมู่ที่ ๑๐
	- ยังเรื่องหนึ่งที่ยังตกอยู่นะครับ คือเรื่องไฟฟ้าสาธารณะที่ติดตั้งดวงไฟแล้วตั้งหลายเดือนแล้ว แต่ไฟฟ้าไม่ติดคือไม่มีการมาติดตั้งมิเตอร์ เงินก็จ่ายไปแล้ว ก็มีของหมู่ที่ ๑๐ และหมู่ที่ ๗ ชาวบ้านเขาก็บ่นว่าหลอดติดแล้ว แต่กระแสไฟฟ้าทำไมไม่ติดนะครับ ให้บริหารเร่งประสานไฟฟ้าด้วย  เพราะเขาตำหนิ อบต.ว่าทำงานล่าช้านะครับ ขอให้ท่านนายก เร่งๆไฟฟ้าด้วยนะครับ

	นายภักดี   ม้าแก้ว
ส.อบต.หมู่ที่ ๑
	- ผมฝากท่านประธานไปถึงนายก อบต.ว่าที่ผมจะถามว่าที่ดิน สปก.จะมีการจัดเก็บภาษีหรือไม่นะครับ เพราะท่านรับปากว่าจะไปศึกษาระเบียบก่อนเพราะชาวบ้านข้องใจ การเก็บหรือไม่เก็บต้องให้ชัดเจนนะครับ ถ้าเก็บก็ต้องเอาระเบียบมาใช้ให้เหมือนกันคือต้องเก็บทุกหมู่บ้านที่มี สปก. เพราะขณะนี้บางท่านก็เสียแล้ว บางท่านก็ไม่ได้เสีย เพราะเขาไม่รู้ ผมขอฝากเรื่องนี้ด้วยนะครับ

	นายศรายุธ  สุขศรี
ส.อบต.หมู่ที่ ๖
	- ผมขอเพิ่มเติมอีกครั้งอย่างเรื่องที่ท่านนายกได้มอบหมายให้รองนายกนะครับ เป็นคณะฝ่ายรับผิดชอบเรื่องมลพิษ ผมอยากว่าให้มีสมาชิกในพื้นที่มาเป็นคณะกรรมการด้วย เพราะอย่างน้อยเขาก็มีข้อมูลในการที่จะทำงานร่วมกันในปัญหาที่พี่น้องมีผลกระทบและประสบ ข้อมูลที่ชัดเจนสมาชิกในพื้นที่คงรู้ว่ามันเป็นอย่างไร และอย่างน้อยในการทำงานเขาก็สามารถตอบโต้กับผู้ประกอบการได้นะครับ แต่ถ้ามีแค่ ๒ คน สมาชิกก็ต้องมาสอบถามเหตุการณ์กับผู้ทำงาน ๒ ท่านนี้ แต่ถ้าเรามีคณะกรรมการที่มีสมาชิกอยู่ด้วยเขาก็สามารถชี้แจงกับชาวบ้านได้  ผมขอเสนอตรงนี้เลยนะครับว่าให้นายกแต่งตั้งกรรมการทั้ง ๒ หมู่บ้าน คือ หมู่ที่ ๖และหมู่ที่ ๘ ที่ประสบปัญหา ผมคิดว่าท่านนายกน่าจะเห็นชอบและแต่งตั้งกรรมการชุดนี้ให้ชัดเจนตามที่ผมเสนอ ขอขอบคุณครับ

	นายสมศักดิ์   สงสว่าง
ส.อบต.หมู่ที่ ๙
	- ผมขอเพิ่มเติมเรื่องโรงงานปาล์มที่ท่านนายกมอบหมายให้รองไชยวุฒิ แก้วเนิน และปลัดอบต.ไปดำเนินการ อย่างน้อยต้องไปดูระเบียบตามกฎหมายว่ามันเป็นหน้าที่ของ อบต.หรืออุตสาหกรรมจังหวัด ถ้าเป็นหน้าที่ของ อบต.ผมเห็นด้วยที่ให้ตั้งคณะกรรมการขึ้นที่หมู่บ้านที่มีผลกระทบเข้าร่วมด้วยและให้รวมถึงผู้ใหญ่บ้านร่วมกับกำนันด้วยนะครับเป็นกรรมการ น่าจะเป็นชุดหนึ่ง และอีกเรื่องถ้ารองไชยวุฒิ แก้วเนิน และปลัด อบต.ได้ข้อมูลบางอย่างเบื้องต้น ชาวบ้านที่เขารอรับฟังข้อมูลอยู่ เพราะเขารู้ว่าวันนี้ อบต.ประชุมในเรื่องนี้ด้วย คือผมอยากให้ส่งข้อมูลที่ได้มาให้ผู้ใหญ่ชลอ เอี่ยมสุทธิ์ ออกข่าวว่าขณะนี้ อบต.ได้ดำเนินการอย่างไร และขั้นตอนต่อไป อบต.จะดำเนินการอย่างไร เป็นการแจ้งเขาให้เขาทราบในเบื้องต้น และอีกเรื่องที่ว่าทางระบายน้ำที่นายกว่ามีการสร้างบ้านขวางทางน้ำ พอดีผมจะเสนอนายกให้ช่าง อบต.ออกไปสำรวจพื้นที่สาธารณะตรงไหนเป็นที่ชาวบ้าน เพราะออกโฉนดหมู่ที่ ๙ ถนนบางดีความกว้าง๘ หลักโฉนดมันไม่ถึงถนน ผมไม่ทราบว่าพื้นที่ระหว่างหลักโฉนดกับถนนไม่ทราบใครมีหน้าที่ตรงนั้นเพราะเราต้องการเอาพื้นที่ตรงนั้นเป็นถนน เพราะชาวบ้านเขาบอกว่าพื้นที่ของเขาติดกับตัวถนน แต่ตามที่ไปดูแล้วหลักโฉนดมันจะห่างจากถนน ตามที่เหตุเกิดที่หมู่ที่ ๙ ผมคิดว่าที่ระหว่างถนนกับหลักโฉนด ทาง อบต.สามารถเอาพื้นที่ตรงนั้นเป็นทางระบายน้ำได้ แต่ช่างต้องสำรวจที่ตรงนั้นอยู่ในความรับผิดชอบของใคร และทางออกของน้ำหมู่ที่ ๙ ที่เป็นอยู่ เจ้าของพื้นที่เขาก็ยินยอมให้น้ำออกตรงนั้นได้ และยินยอมให้ดำเนินการได้แต่เขาไม่เซ็น คือเราต้องการให้รู้ไว้ว่าตรงไหนเป็นของชาวบ้าน ตรงไหนเป็นที่สาธารณะ ถ้านานๆไป ชาวบ้านคงบุกรุกป่าถึงถนนแน่จะมีปัญหาแน่ เช่นหมู่ที่ ๙ มีท่อฝังอยู่ใต้ดินหลายจุดแต่พอทางน้ำเปลี่ยนก็ไปฝังที่ใหม่ มีหลายๆจุดนะครับในหมู่ที่ ๙ และอีกข้อที่ผมถามนายกว่างบประมาณในปี ๒๕๕๕ เขาจะตัด ๑๐% จริงหรือไม่ และ ไม่มีการบันทึก

	นายศรายุธ  สุขศรี
ส.อบต.หมู่ที่ ๖
	- การดำเนินการกับสิ่งแวดล้อม ผมรู้สึกว่าระเบียบของ อบต.เราก็ได้มีออกไปแล้ว เกี่ยวกับกิจการที่เป็นอันตรายต่อสุขภาพแต่ที่ผมเสนอแต่งตั้งคณะกรรมการชุดนี้ต้องดำเนินการแก้ไขปัญหาของโรงงานทั้ง ๒ โรงงาน มีนายกเป็นประธาน และมีรองนายก และผมคิดว่าน่าจะมีตัวแทนของอาจารย์ของโรงเรียนตัวแทนของชุมชนเข้ามาร่วมด้วย ก็จะดีขึ้นคือ ต้องดำเนินการให้โรงงานเขารับเรื่องและดำเนินการแก้ไขปัญหาที่เกิด ถ้าเขาไม่ดำเนินการก็สามารถแจ้งไปยังกระทรวงที่รับผิดชอบกับสิ่งแวดล้อมเพราะเขามีอำนาจหน้าที่ชัดเจนเกี่ยวกับเรื่องนี้ เพราะเราไม่สามารถรู้ได้ว่ากลิ่นรุนแรงขนาดนี้จะเป็นมลพิษระดับไหนที่จะเป็นอันตรายต่อผู้อยู่อาศัยใกล้เคียง ผมคิดว่าตรงนี้เราสามารถดำเนินการได้ คือผู้นำชี้แจงและเข้าใจเท่านี้ครับท่านประธานฯขอบคุณครับ

	นายบำเพ็ญ   เจียะรัตน์
นายก อบต.
	- เกี่ยวกับโรงงานปาล์มที่สมาชิกหมู่ที่ ๖ เสนอให้สมาชิกและพี่น้องประชาชนที่ได้รับผลกระทบเข้าร่วม ก็ต้องตั้งเป็นคณะกรรมการทำงานตามที่เราเคยกระทำคณะกรรมการพิจารณาเรื่องน้ำประปาหมู่ที่ ๓ และเอาตัวแทนหมู่บ้านที่มีผลกระทบมาเป็นคณะกรรมการทำงานตรงนี้ด้วย และต่อไปผมจะดำเนินการแต่งตั้งและประชุมหารือและแก้ไขปัญหาต่อไป  และเรื่องคุณสมศักดิ์  สงสว่างถามว่าจะถูกตัดงบประมาณ ๑๐% ผมก็ไม่ทราบ 

	นายธีรชัย  หนูทอง
ส.อบต.หมู่ที่ ๘
	- เราพูดถึงเรื่องสิ่งแวดล้อมและมลพิษที่เกิดขึ้น ถ้าผมจำไม่ผิดเคยมีคดีสิ่งแวดล้อมของศาลปกครอง ก็อยากฝากให้ท่านนายก ไปดูคำตัดสินของศาลปกครอง และศึกษาดูว่ามีกรณีใดบ้างที่ใกล้เคียงกับเหตุการณ์ของเรา และตัวอย่างคำพิพากษาของศาลเป็นตัวอย่างในการดำเนินการได้นะครับ ขอขอบคุณครับท่านประธาน 

	นายภักดี   ม้าแก้ว 
ประธานสภา อบต.
	- ผมเห็นว่าเราก็ได้ประชุมกันมาเกือบทั้งวันแล้ว และก็ครบตามวาระการประชุม และสมาชิกก็ได้เสนอปัญหาต่างๆ ให้นายกทราบและดำเนินการกันหลายๆเรื่อง ผมเห็นว่าเหมาะสมกับเวลาแล้ว จึงขอปิดการประชุมสภาฯ ในวันนี้เพียงเท่านี้ครับ ขอบคุณสมาชิกทุกๆท่านที่มาประชุม สวัสดีครับ


ปิดประชุมเวลา
๑๖.๓๐ น.
 (ลงชื่อ)      .....................................                            (ลงชื่อ)     ……………………….………. ผู้จดบันทึกรายงานการประชุม
          (นายภักดี    ม้าแก้ว)      


                  (ชัยวัฒน์  สิทธิศักดิ์)
    ประธานสภา อบต.แม่เจ้าอยู่หัว


          เลขานุการสภา อบต.แม่เจ้าอยู่หัว

ผู้ตรวจรายงานการประชุม





     ลงชื่อ         .................................      ประธานกรรมการ


                      (นายบัญชา    ชัยเรือง)       


                                                            


        ลงชื่อ        ..................................       กรรมการ


                     (นายบุญสาร   ไกรทิพย์)    


                                  


         ลงชื่อ        ...............................            กรรมการ


                      (นายจรัญ    หนูทอง) 

